**Önk/6-1/2022.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2022. január 5-én** */szerdán/,* **15.30** órai kezdettel megtartott**1.** (*rendkívüli)* üléséről.

**Az ülés helye:** Városháza Tükörterme

**Jelen van:** Petrovics Sándor elnök, Seres Zoltánné elnökhelyettes, Kállai Dezsőné és Lakatos Attila képviselő

A polgármesteri hivatal részéről: dr. Juhász László jegyző, Gácsi Szilvia, a gazdálkodási iroda ügyintézője, Szvoboda Lászlóné jegyzőkönyvvezető, a jegyzői iroda munkatársa.

**Napirend előtt:**

1./ Petrovics Sándor elnökhelyettes köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **4** tagja jelen van.

A testületi ülést megnyitja.

2./ Petrovics Sándor jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 4 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./ Petrovics Sándor az ülés napirendjére a kiküldött meghívó szerint tesz javaslatot.

A Képviselő-testület 4 igen szavazattal a következő határozatot hozza:

**1/2022. (I. 05.)roma nemzetiségi önkormányzati**

**H a t á r o z a t.**

Csongrád Város Roma Nemzetiségi Önkormányzatának Képviselő-testülete a 2022. január 5-ei ülésének napirendjét és tárgyalási sorrendjét a következők szerint állapítja meg:

1. A Roma Nemzetiségi Önkormányzat elnökének megválasztása

2. A Roma Nemzetiségi Önkormányzat elnökhelyettesének megválasztása

3. Döntés telefonköltség térítésről

4. Egyebek

**2.** **A** **Roma Nemzetiségi Önkormányzat elnökének megválasztása.**

Dr. Juhász László jegyző elmondja, azért van szükség új elnök választására, mert a korábbi elnök, Mihály Sándor József 2021. december 3-án elhalálozott. Felkéri a testület tagjait, tegyenek javaslatot az elnök személyére.

Kállai Dezsőné képviselő, a testület legidősebb tagja elmondja, hogy előzetesen már egyeztettek az új elnök és elnökhelyettes személyéről. Ennek alapján az önkormányzat elnökének Petrovics Sándort javasolja.

Petrovics Sándor a jelölést vállalja, egyben nyilatkozik, hogy a személyét érintő napirend zárt ülésen történő tárgyalását nem kéri.

 *Más személyre nem érkezett javaslat.*

Kállai Dezsőné képviselő, mint a testület legidősebb tagja, szavazásra bocsátja Petrovics Sándor személyét.

A képviselő-testület egyhangúlag, 3 igen szavazattal, minősített többséggel - Petrovics Sándor nem vett részt a szavazásban - a következő határozatot hozza:

**2/2022. (I. 05.) roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete 2022. január 5. napjától ***társadalmi megbízatású elnökének*** ***Petrovics Sándor*** (szül.: Csongrád, 1969.07.16., an: Lakatos Rozália) 6640 Csongrád, Vörösmarty u. 34/a. szám alatti lakost választotta meg.

Erről jegyzőkönyvi kivonaton értesítést kap:

1. a testület tagjai

2. a jegyző

**2. A** **Roma Nemzetiségi Önkormányzat elnökhelyettesének megválasztása.**

Petrovics Sándor elnök: Miután őt megválasztották elnöknek és eddig elnökhelyettes volt, szükség van új elnökhelyettes választásra is, ezért az önkormányzat elnökhelyettesének Seres Zoltánnét javasolja.

Seres Zoltánné a jelölést vállalja, egyben nyilatkozik, hogy a személyét érintő napirend zárt ülésen történő tárgyalását nem kéri.

*Más személyre nem érkezett javaslat.*

Petrovics Sándor elnök szavazásra bocsátja Seres Zoltánné személyét.

A képviselő-testület 3 igen szavazattal, egyhangúlag, minősített többséggel – Seres Zoltánné nem vett részt a szavazásban - a következő határozatot hozza:

**3/2022. /I. 05./roma nemzetiségi önkormányzati**

 **H a t á r o z a t**

Csongrád Város Roma Nemzetiségi Önkormányzata Képviselő-testülete 2022. január 5. napjától *társadalmi megbízatású* *elnök*-*helyettesnek* *Seres Zoltánné* (szül.: Demeter Éva, Csongrád, 1961.10.20., an: Miklós Márta) 6640 Csongrád, Bethlen G. u. 13/2. szám alatti lakosképviselőt választotta meg.

Erről jegyzőkönyvi kivonaton értesítést kap:

1. a testület tagjai

2. a jegyző

**3. Döntés telefonköltség térítésről.**

Petrovics Sándor elnök bejelenti, hogy az előző elnökhöz hasonlóan, ő is igényt tart havonta 10.000 Ft összegű telefonköltség térítésre, valamint javasolja, hogy a testület többi tagja is részesüljön 5.000 Ft/hó összegű telefonköltség térítésben, melynek anyagi fedezete az önkormányzat költségvetése. Számla ellenében, a Polgármesteri Hivatal pénztárából történne a kifizetés.

Megkérdezi a testület tagjait, egyetértenek-e az indítvánnyal?

A Képviselő-testület 4 igen szavazattal, egyhangúlag - minősített többséggel - a következő határozatot hozza:

**4/2022. /I. 05./roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzata Képviselő-testülete az önkormányzat költségvetésének terhére, telefonköltség térítést állapít meg a képviselő-testület tagjai részére, melynek összege Petrovics Sándor elnök esetében 10.000 Ft/hó, a képviselő-testület további tagjaira vonatkozóan 5.000 Ft/hó.

Az összeg kifizetése számla ellenében, a Polgármesteri Hivatal pénztárából történik.

 Erről jegyzőkönyvi kivonaton értesítést kap:

1. a testület tagjai

2. a jegyző

3. a gazdálkodási iroda

**4. Egyebek**

Petrovics Sándor elnök felveti, hogy a főként cigányság által lakott városrész kitakarítását elvégeznék olyan emberekkel, akik közmunkával ledolgoznák a pénzbírságukat. Évekkel ezelőtt erre volt lehetőség, az ő irányításával történt, de ezt a lehetőséget elvették tőlük. Ezt a feladatot most is szívesen vállalná.

További hozzászólás nem lévén,az ülést bezárja.

K.m.f.

 Petrovics Sándor Kállai Dezsőné

 elnök jegyzőkönyv-hitelesítő